
RAPORT DE SPECIALITATE 
la proiectul de hotărâre privind modificarea Hotărârii Consiliului local nr. 163/2015 pentru stabilirea valorii maxime care poate fi acordată finanțării proiectelor culturale depuse de asociațiile nonprofit în baza 
legii 350/2005
      Având în vedere Proiectul de hotărâre iniţiat de dl. Viceprimar prin care se doreşte modificarea art. 1 din Hotărârea Consiliului Local nr. 163/2015 pentru stabilirea valorii maxime care poate fi acordată finanţării proiectelor culturale depuse de asociaţiile nonprofit   in baza legii 350/2005   precum si referatul de motivare al iniţierii acestui proiect de hotărâre  înregistrat la Primăria Marghita sub nr. 1428 din 9.02.2023 
     Prin Hotărârea Consiliului Local nr. 35 /2013 cu modificările ce s-au impus  de –a lungul timpului la nivelul Primăriei Municipiului Marghita  se aplică un regulament propriu pentru acordarea de  finanţări alocate de la bugetul local pentru activităţi nonprofit de interes local, in speţă activităţi culturale si sportive, regulament întemeiat pe prevederile Legii 350/2005 privind regimul finanţărilor nerambursabile din fonduri publice alocate pentru activităţi nonprofit de interes general.
     Din analiza HCL nr. 163 din 16.12.2015  si a referatului de motivare al iniţiatorilor  reiese că pragul  de 2500 lei/proiect  stabilit in 2015  este motivat de dimensiunea bugetului la acea dată  şi de nevoia de limitare a finanţării proiectelor culturale  eligibile raportat la suma alocată pentru cultură din bugetul local. 
Consider că odată cu creşterea preţurilor şi implicit  cu creşterea costurilor pe activităţi se justifică  majoarea acestui prag pentru a permite asociaţiilor de a depune proiecte viabile  si in concordanţă cu nevoile şi realităţile financiare actuale. 
De asemenea,  subliniez faptul ca la  dimensionarea proiectului de buget al municipiului pe anul 2023  s-a ţinut cont si de aceasta  propunere de majorare.
        Sef Serviciu Buget Contabilitate

